CELEX: C2005/093/10
Language: fi
Date: 2005-04-16 00:00:00
Title: Asia C-19/05: Euroopan yhteisöjen komission 20.1.2005 Tanskan kuningaskuntaa vastaan nostama kanne

16.4.2005   
            
            
               FI
            
            
               Euroopan unionin virallinen lehti
            
            
               C 93/5
            
         Euroopan yhteisöjen komission 20.1.2005 Tanskan kuningaskuntaa vastaan nostama kanne
   (Asia C-19/05)
   (2005/C 93/10)
   Oikeudenkäyntikieli: tanska
   Euroopan yhteisöjen komissio on nostanut 20.1.2005 (telekopio 14.1.2005) Euroopan yhteisöjen tuomioistuimessa kanteen Tanskan kuningaskuntaa vastaan. Kantajan asiamiehinä ovat N. B. Rasmussen ja G. Wilms ja prosessiosoitteena on Luxemburg.
   Euroopan yhteisöjen komissio vaatii, että yhteisöjen tuomioistuin
   
               —
            
            
               toteaa, että Tanskan kuningaskunta ei ole noudattanut yhteisön oikeuden, erityisesti EY 10 artiklan sekä
            
         
               —
            
            
               Euroopan yhteisöjen omista varoista 31 päivänä lokakuuta 1994 tehdyn neuvoston päätöksen 94/728/EY, Euratom (1) 2 ja 8 artiklan mukaisia velvoitteitaan, koska se ei ole maksanut komissiolle omina varoina 18 687 475 DKK:n määrää 27.7.2000 lukien laskettavine viivästyskorkoineen;
            
         velvoittaa Tanskan kuningaskunnan korvaamaan oikeudenkäyntikulut.
   Oikeudelliset perusteet ja pääasialliset perustelut Vaatimuksissa mainittu rahamäärä muodostuu tullista, jonka Tanskan tulliviranomaiset ovat jättäneet keräämättä ajanjaksona 1994–1997 yritykseltä, jolle kyseiset viranomaiset olivat virheellisesti antaneet luvan tuoda maahan tiettyjä tavaroita tullitta. Lupa oli myönnetty sellaisten tavaroiden osalta, jotka on tarkoitettu laivojen, veneiden tai alusten rakentamiseen tai niiden tarvikkeiksi tai varusteiksi tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (2) liitteessä I olevan II osaston mukaisesti. Tavarat oli kuitenkin tarkoitettu konttien valmistukseen, ja kuten myös Tanskan viranomaiset ovat sittemmin myöntäneet, ne eivät voineet sisältyä mainittuun säännökseen.
   Tanskan viranomaiset ovat oikeudenvastaisesti jättäneet antamatta mainitun rahamäärän komission käyttöön omina varoina. Tältä osin esitettävät väitteet vastaavat väitteitä, jotka komissio on esittänyt Tanskaa vastaan nostamassaan kanteessa asiassa C-392/02 (3).
   
      (1)  EYVL L 293, 12.11.1994, s. 9.
   
      (2)  EYVL L 256, 7.9.1987, s. 1.
   
      (3)  EYVL C 31, 8.2.2003, s. 4.